**POTVARKIS**

**Dėl VIENKARTINĖS LICENCIJOS VERSTIS MAŽMENINE PREKYBA ALKOHOLINIAIS GĖRIMAIS, KURIŲ TŪRINĖ ETILO ALKOHOLIO KONCENTRACIJA NEVIRŠIJA 15 PROCENTŲ, IŠDAVIMO UAB „FIRMETA“**

2025 m. birželio 18 d. Nr. T3-231

Šilalė

Vadovaudamasis Lietuvos Respublikos alkoholio kontrolės įstatymo 151 straipsnio 1 punkto 9 dalimi, 16 straipsnio 3 dalimi, Lietuvos Respublikos vietos savivaldos įstatymo 6 straipsnio 39 punktu, 25 straipsnio 5 dalimi, įgyvendindamas Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl Didmeninės ir mažmeninės prekybos alkoholio produktais licencijavimo taisyklių patvirtinimo“, 6 punktą, Šilalės rajono savivaldybės tarybos 2016 m. birželio 30 d. sprendimą Nr. T1-194 „Dėl prekybos alkoholiniais gėrimais laiko ribojimo renginių metu Šilalės rajono savivaldybės teritorijoje“, atsižvelgdamas į UAB „Firmeta“ 2025 m. birželio 16 d. prašymą dėl vienkartinės licencijos išdavimo:

1. I š d u o d u UAB „Firmeta“, juridinio asmens kodas 305730974, vienkartinę licenciją verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, šventėje „Pajūralio kaimo bendruomenės tradicinės Joninės“, vyksiančioje nuo 2025 m. birželio 23 d. 19.30 val. iki 2025 m. birželio 24 d. 01.00 val. Jūros g. 15, Pajūralio k., Šilalės r. Licencijos Nr. 6V.

2. R i b o j u prekybos alkoholiniais gėrimais laiką šio potvarkio 1 punkte nurodytame renginyje, trumpinant jį 1 valanda iki renginio pabaigos.

 Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus